Black Lagoon - Wikipedia

# Black Lagoon

### Nga Wikipedia, Enciklopedia e Lirë

Personazhi Revy

Black Lagoon (sqt. Laguna e Zezë) është emri i një manga japoneze dhe serialit anime (film i animuar) e krijuar nga Rei Hiroe. Historia ka në qëndër ngjarjet e një organizate mercenarësh të njohur me emrin Black Lagoon, që bëjnë dërgesa të shumta në pjesën detare juglindore të Azisë. Baza e tyre e operimit ndodhet në qytetin Roanapur në Tailandë dhe ata shpërndajnë mallra me PT Boat Black Loagoon (anije torpedo). Kompania Lagoon bën marrveshje me klientë të ndryshëm, por në veçanti kanë lidhej shumë miqsore me Sindikatën e Krimit Rus, Hotel Moscow. Skuadra e Black Lagoon përbëhet nga 4 antarë që janë Rock (Rokuro Okajima), Revi (Rebeka), Datç (Kapiteni i Black Lagoon) dhe Beni (Përgjegjës për riparimet në anije dhe një gjeni ne kompiuter). Antarët e Lagoon zakonisht e shpenzojnë kohën e tyre të lirë në lokalin ‘The Yellow Flag’ (Flamuri i Verdhë), një bar në Roanapur.

Skuadra merr pjesë në një sërë ngjarjesh që përfshinë një sërë askionesh ku dhuna, gjakderdhja dhe luftimet e ashpra (ndonjëherë edhe trup më trup), nuk mungojnë asnjëherë në këtë pjesë të Azisë Juglindore.

Black Lagoon është shfaqur premierë në ‘Tokyo International Anime Fair’ në mars të 2006 dhe filloi të transmetohej për herë të parë 8 Prrill të 2006 në Japoni dhe seria e fundit e sezonit të parë u transmetua në 24 korrik të po atij viti. Sezoni i dytë i Serisë së animuar (e quajtur gjithashtu Black Lagoon: The Second Barrage), fillo transmetimin e saj në Japoni me 2 tetor, 2006.

## [redaktoni] Personazhet

#### [redaktoni] Kompania Lagoon

Revi: Emri i saj i vërtetë është Rebeka. Ajo është personazhi që zhvillon shumicën e luftimeve për kompaninë Lagoon. Ajo është me origjinë nga Kina por është është rritur dhe ka jetuar në Nju York City. Rininë e ka kaluar duke bërë vjedhje, kontrabandë dhe vrasje. Vrasjet nuk janë një gjë e re për të; mund të qëllojë me gjakftohtësi edhe mbi fëmijët. Karakteri i saj është shumë i egër dhe gjaknxehtë pavarsisht se ajo arrin të shpëtojë në situatat më të vështira. Në serinë Black Lagoon, Revi është ajo që ka fjalorin më të shthurur nga të gjithë. Në se pirja e rregullt e cigars nuk do mjaftonte, alkooli do ishte një plotësues shumë i mirë për të shtyrë kohën. Gjatë serialit Revi shpëton Rokon nga situata të vështira por nuk dihet në se kjo bëhet sepse ka kujdes për të ose sepse thjeshtë e ndjen për detyrë.

Roko (Rokuro Okajima): Roko me origjinë japoneze, ishte një i punsuar në një kompani tipike japoneze (konkretisht Asahi Industries në Tokyo) deri sa një ditë u rrëmbye nga ekipi i Lagoon. Ai u largua nga puna pasi shefi i tij Kageyama e la në mëshirë të fatit për të fshehur punët e pista të kompanisë. Roko vetë është një njeri shumë i qetë dhe i edukuar që tmerrohet nga krimet e kriminelve të pjesës së Azisë Juglindore. Në serial ai karakterizohet nga këmisha e bardhë dhe krevata që sipas tij janë veshjet më të përshtatshme për punë. Në Kompaninë Lagoon ai shërben kryesisht si dhogaritar. Shumë ndryshe nga të tjerët ai përpiqet t’i zgjidhë problemet me fjalë se sa me armë.

Datç: Kryetari dhe lideri i kompanisë Lagoon. Ai është një ish-ushtar me ngjyrë i SH.B.A-së që ka luftuar në Vjetnam. Ai ka nerva shumë të forta, një mik i mirë dhe është shumë i matur në veprimet e tij. Si një luftëtar i shkëlqyer, ai ka mendim shumë të mirë për Balalaikën (ai e shpreh këtë mendim në serinë e dytë të sezonit të parë). Mosha e tij nuk dihet saktë por me që ka qenë luftëtar në Vietnam mendohet të jetë rreth të 50-ve edhe pse trupi i tij shtatlartë nuk e tregon një gjë të tillë.

Beni: I thirrur shpesh nga Datçi Beny-Boy (Beny djali), ai është mekaniku kompjuterik i Lagoon. Vetë është nga SH.B.A dhe studionte në një universitet nga Florida, por i’a mbathi që andej kur filluan problemet me mafian dhe F.B.I-në. Deni është njeri i qetë dhe një gjeni i kompiuterave.

#### [redaktoni] Bandat e qytetit

Balalaika: Ajo është kryetarja e bandës së organizuar Hotel Moskow. Përpara se ajo të lidhej me mafian, ajo ishte ushtarake ruse me grada të larta të fituara gjatë luftës në Afganistan. Balalaika rrespekton njerzit e saj, që zakonisht janë ish ushatrakë dhe gëzon të njëjtin rrespekt prej tyre. Lidhjet e saj janë të mira gjithashtu me Kompaninë Lagoon. Veshja e saj është shumë klasike. Në sup hedh një uniformë ushtarake dhe tymos vazhdimisht puro. Ajo karakterizohet nga djegiet në fytyrë dhe në pjesën tjetër të trupit (prandaj edhe ndonjëherë thërritet me nofkën “Fytyrë e djegur”. Ajo është e pa mëshirshme kur vjen fjala tek punët e Hotel Moskow. Nuk dihet mosha e saktë por duke marrur parasysh që ka luftuar në Afganistan mendohet se ajo është rreth 40-45 vjeç.

Zoti Çang: Ai është shefi i një dege të Triadave, që operojnë në Tailandë. Ai është njeri i qetë dhe i pëlqen të bëjë shumë shaka edhe pse asnjëri nuk qesh me ato që thotë. Ai vishet gjithmonë me kostum dhe kollare, ndërsa syzet e zeza nuk i heq gati kurrë (përveç se për t’i pastruar). Si Revi edhe ai gjithashtu përdor dy Berreta 92Fs që dallohen nga një dragua i gdhëndur në dorezë.

Verrocchio: Ai është shefi i Bandës Italiane me bazë në Palermo që interesohen për qytetin e Roanapur. Ai është i pa fuqishëm ndaj Hotel Moskow ndaj edhe urren Balalaikën. Verrocchio është njeri i egër dhe arrogant.

#### [redaktoni] Personazhe të tjerë

Binjakët: Binjakët janë mbase personazhët më të çuditshëm të serialit. Ata janë dy jetimë nga Rumania që shëtisin nga vendi në vend duke shkaktuar trazira të shumta. Emrat e tyre nuk dihen saktësisht por Balalaika i drejtohet atyre me emrin Hansel dhe Gretel (ose në shqip Nini dhe Ritushka, sipas përrallës së Vëllezërve Grim). Pas vdekjes së diktatorit të Rumanisë Çaushesku, jetimët që ishin destinuar për punë në shërbimet sekrete (të paktë ashtu si presupozon Roko), mbetën pre e manjakve dhe perversve të shumtë. Në këtë situatë, ata zhvilluan shqisat e tyre duke u kthyer në vrasës të pa mëshirshëm. Gretel përdor një makinë automatike që është më e gjatë se ajo, ndërsa Hansel përdor një sëpatë. Nuk dihet mirë gjinia e tyre, dhe se kush në të vërtetë është Hansel dhe kush është Gretel, pasi ata vuajnë psikologjikisht dhe shpesh ndërrojnë rolet (kush do jetë vëllai dhe kush do jetë motra) midis tyre. Binjakët janë konsideruar si vampirë por në të vërtetë ata nuk janë të tillë, edhe pse ata shprehen se era e gjakut është shumë e këndshme. Binjakët janë personazhet që lanë më shumë mbresa dhe pikpyetje ndërmjet adhuruesve.

Eda: Ajo është pjestare e “Kisha e Dhunës.” Ajo është simpatike me flokë të verdhë e të gjatë. Eda ka shumë qefë të provokojë Rokon, edhe pse nuk dihet në se këtë e bën sepse ndjen diçka për të ose e bën thjeshtë për të nevrikosur Revin. Eda karakterizohet nga syzet e diellit ngjyrë lejla që nuk i heq edhe kur vishet si murgeshë. Ajo është shoqe me Revin por kjo nuk i pengon që t’i drejtojnë pistoletat njëra-tjetrës.

Roberta: Mbrapa veshjes së një shërbëtoreje të thjeshtë, asnjërit nuk i’a pret mendja që fshihet një ish revolucionare.Pasi luftoi në Kubë, ajo u zhgënjye kur mori vesh se lufta e saj nuk ishte gjë tjetër veç se një farsë e mafies kolumbiane. Ajo më pas filloi punë si shërbëtore në familjen Lovelace (Lovles) edhe pse shërbimet e saj si shërbëtore lenin shumë për të dëshiruar. Gjatë punës së saj, ajo nxjerr në pah një dashuri nëne për djalin e vogël të pronarit. Armët që ajo përdor gjatë serialit janë të larmishme dhe mendohet se janë frymzuar nga filmi Desperado.

## [redaktoni] Epizodet

Revy dhe Datçi në aksion

#### [redaktoni] Sezoni i parë

1. The Black Lagoon
2. Mangrove Heaven
3. Ring-Ding Ship Chase
4. Die Rückkehr des Adlers
5. Eagle Hunting and Hunting Eagles
6. Moonlit Hunting Grounds
7. Calm Down, Two Men
8. Rasta Blasta
9. Maid to Kill
10. The Unstoppable Chambermaid
11. Lock`n Load Revolution
12. Guerrillas in the Jungle

#### [redaktoni] Sezoni i dytë

1. The Vampire Twins Comen
2. Bloodsport Fairytale
3. Swan Song at Dawn
4. Greenback Jane
5. The Roanapur Freakshow Circus
6. Mr. Benny's Good Fortune
7. Fujiyama Gangsta Paradise
8. The Succession
9. Two Father's Little Soldier Girls
10. The Dark Tower
11. Snow White's Payback
12. The Gunslingers

## [redaktoni] Muzika

### [redaktoni] Tema

Hapja:

- "Red Fraction" nga MELL

Mbyllja:

- "Don't Look Behind" nga EDISON
- "The world of midnight" nga Minako "mooki" obata (Episodi #15)

## [redaktoni] Dublimi

Dublimet në japonisht:

- Tsutomu Isobe – Dutch,
- Daisuke Namikawa - Rock,
- Megumi Toyoguchi - Revi,
- Hiroaki Hirata - Beny,
- Mami Koyama – Balalaika,
- Jouji Nakata – Kageyama,
- Michie Tomizawa - Roberta.

## [redaktoni] Lidhje të jashtme

- Faqja zyrtare në Japonisht
- Faqja adhuruese në Japonisht

Marrë nga "http://sq.wikipedia.org../../../b/l/a/Black_Lagoon_47a6.html"

Kategoritë: Anime | Manga

##### Views

- Artikulli
- Diskutimet
- Versioni i tanishëm

##### Kërko

##### Në gjuhë të tjera

- Deutsch
- English
- Français
- Italiano
- 日本語